บรรเทาอาการเจ็บปวดและไม่สบายตัว รักษาและปกปิดรอยไหม้แดด ป้องกันไม่ให้ผิวไหม้แดด
หลังจากออกแดดเสร็จ ให้กินยาต้านการอักเสบอย่างแอสไพรินทันที กินในปริมาณสูงสุดที่แนะนำภายในอย่างน้อย 24 ชั่วโมงแรกเพื่อเริ่มกระบวนการรักษาผิว และกินยาต่อไปจนกว่าอาการปวดแสบผิวจากการไหม้แดดจะลดลง  ไม่ว่าจะเจ็บปวดแค่ไหน สิ่งสำคัญคือคุณต้องปฏิบัติตามคำแนะนำในการใช้ยาแก้ปวด ไม่ว่าจะเป็นยาที่ซื้อเองหรือที่แพทย์สั่งจ่าย การกินยาเกินขนาดที่เหมาะสมอาจทำให้เกิดอันตรายร้ายแรงได้ เช่น เป็นอันตรายต่อตับ ควรอ่านฉลากให้ดีก่อนว่าควรกินกี่เม็ดและใช้เวลาห่างกันเท่าไร อย่าลืมระวังผลข้างเคียงของยาแก้ปวดหรือปฏิกิริยาระหว่างยาด้วย ข้อควรระวังเหล่านี้มักจะมีบอกที่ฉลากยา หรือคุณจะถามหมอก็ได้ ตัวอย่างเช่น คนที่มีภาวะเลือดออกง่ายมักจะต้องหลีกเลี่ยงไม่กินยาแอสไพริน คุณสามารถนำยาแอสไพริน 1-2 เม็ดมาใส่ถ้วยเล็กๆ แล้วบดให้เป็นครีม (เติมน้ำเล็กน้อยถ้าต้องการ) แล้วนำมาทาบริเวณผิวที่ไหม้ ทิ้งไว้ 2-3 นาทีแล้วเช็ดออก อย่างไรก็ตาม เพื่อความปลอดภัย อย่าใช้ยาเกินขนาดที่แนะนำบนฉลากและอย่าทายาแอสไพรินนี้ขณะที่กินยาแก้ปวดอยู่ด้วย นำผ้าเช็ดตัวผ้าฝ้ายนุ่มๆ มาชุบน้ำเย็น แต่ไม่ต้องเย็นจัด บิดหมาดๆ แล้ววางบนผิว ชุบน้ำใหม่แล้วทำซ้ำถ้าต้องการ หรือคุณจะใช้ผ้าชุบนมเย็นๆ แทนก็ได้ วิธีนี้จะช่วยให้คุณได้ประโยชน์จากความเย็นและการฟื้นฟูประสิทธิภาพของวิตามินดี เปิดน้ำเย็นในอ่าง แต่ไม่ต้องเย็นจัด ลงไปแช่สักพัก ถ้าจะให้ได้ผลดียิ่งขึ้น นำถุงเท้าสะอาดมาหนึ่งข้าง เติมข้าวโอ๊ตดิบลงไปสองถ้วยแล้วมัดตรงปลาย นำถุงเท้านั้นมาแช่ในอ่างด้วยและบีบให้น้ำมันออกมา โพลีแซคคาไรด์ในข้าวโอ๊ตจะช่วยเคลือบและปลอบประโลมผิว  คุณยังสามารถใส่ข้าวโอ๊ตดิบลงไปในอ่างตรงๆ เลยก็ได้ แต่ต้องทำความสะอาดทีหลังด้วยนะ อย่าใช้สบู่หรือผลิตภัณฑ์ทำความสะอาดผิวขณะแช่น้ำ มันจะยิ่งทำให้ผิวแห้งและฟื้นตัวช้ายิ่งขึ้น ใส่แตงกวาลงไปในน้ำดื่มเล็กน้อยเพื่อช่วยเติมน้ำให้ร่างกายและผ่อนคลายขึ้น ฝานแตงกวาแล้วนำมาวางบนผิวที่ไหม้แดด หรือจะปั่นแล้วนำมามาสก์หน้าหรือส่วนอื่นๆ ก็ได้ วิธีทั้งหมดที่กล่าวมาจะเป็นการเพิ่มคุณสมบัติในการต้านอนุมูลอิสระของแตงกวา คุณจะผสมแตงกวาปั่นกับเจลว่านหางจระเข้เพื่อการรักษาที่ดีขึ้นก็ได้ ชงชาเขียวดื่มสักแก้ว จะดื่มชาเลยหรือใช้สำลีจุ่มแล้วนำมาแปะผิวก็ได้ ฤทธิ์ต้านอนุมูลอิสระและต้านการอักเสบของชาจะช่วยลดอาการบวมแดงและช่วยฟื้นฟูผิวได้ คุณคงจะอยากหยิบน้ำแข็งสักก้อนจากช่องฟรีซมาประคบผิวโดยตรงเลย แต่อย่าทำแบบนั้น เพราะความเย็นจัดๆ จะยิ่งทำร้ายผิวคุณและทำให้เซลล์ผิวตายได้ ถ้าคุณอยากใช้น้ำแข็งจริงๆ ก็ให้หาผ้าสะอาดนุ่มๆ ห่อน้ำแข็งไว้ก่อนนำมาประคบผิวแทน พยายามอย่าเอามือไปจับผิวหรือแกะผิวหนังที่ลอกออก เซลล์ผิวที่ตายแล้วจะหลุดลอกออกได้เองเมื่อถึงเวลาโดยที่คุณไม่ต้องช่วยเลย การรีบร้อนแกะสะเก็ดผิวอาจทำให้เป็นแผลเป็นหรือติดเชื้อได้ และโดยเฉพาะอย่างยิ่งถ้าคุณไปเจาะผิวหรือแผลที่พองด้วย เมื่อผิวเปลี่ยนสีใกล้กลับสู่สภาพเดิมและไม่เจ็บแล้ว คุณถึงจะเริ่มขัดผิวออกด้วยฟองน้ำหรือใยขัดนุ่มๆ ได้ ควรไปพบแพทย์หากผิวที่ไหม้แดดเริ่มเป็นแผลพุพองหรือบวมขึ้น ถ้าเห็นว่ามีหนองบริเวณผิวที่ไหม้ แสดงว่ามันอาจเกิดการติดเชื้อ คุณสามารถไปพบแพทย์ได้เมื่อผิวที่ไหม้นั้นทำให้คุณไม่สบายตัวและการรักษาด้วยตัวเองก็ช่วยไม่ได้  แพทย์อาจจะสั่งจ่ายยาทาคอร์ติโคสเตียรอยด์ให้ (corticosteroid cream) ให้คุณ ขึ้นอยู่กับอาการ และอาจจะมียาปฏิชีวนะด้วยหากแผลไหม้นั้นดูจะเกิดการติดเชื้อ พยายามดื่มน้ำอย่างน้อยวันละ 10 แก้วเป็นเวลาหนึ่งสัปดาห์หลังจากมีอาการผิวไหม้แดด มันจะช่วยเติมเต็มน้ำให้ร่างกายคุณซึ่งจะช่วยในกระบวนการรักษาผิว การดื่มน้ำขณะออกแดดก็ช่วยให้ไม่เป็นลมแดดและโรคอื่นๆ จากความร้อนด้วยเช่นกัน ในขณะเดียวกัน ควรหลีกเลี่ยงการดื่มเครื่องดื่มแอลกอฮอล์ทุกชนิดในช่วงฟื้นฟูผิว เพราะมันจะทำให้ร่างกายเสียน้ำและผิวแห้งมากขึ้นไปอีก นี่คือวิธีดั้งเดิมที่เชื่อถือกันมากในการรักษาผิวที่ไหม้ วุ้นในว่านหางจระเข้มีฤทธิ์ช่วยต้านการอักเสบโดยธรรมชาติ และจะช่วยเร่งกระบวนการรักษาผิวได้หากใช้อย่างถูกวิธี คุณสามารถหาซื้อเจลว่านหางจระเข้ได้ตามร้านค้า แต่ถ้าทำได้ควรใช้วุ้นจากต้นว่านหางจระเข้เลยจะดีที่สุด  วิธีเอาวุ้นออกจากต้นว่านหางจระเข้ ให้เลือกตัดใบที่โตเต็มที่มาหนึ่งใบ ฝานเปลือกตามทางยาว เปิดออกแล้วใช้ช้อนหรือนิ้วขูดเอาวุ้นออกมา ทาลงบนผิววันละ 2-3 ครั้ง  วิธีบรรเทาอาการอีกแบบคือเอาวุ้นจากว่านหางจระเข้ไปใส่ถาดน้ำแข็ง และแช่แข็งเพื่อทำเป็นก้อนไว้ใช้ประคบผิวที่ไหม้แดดได้ (ใช้ผ้าเช็ดมือบางๆ ห่อวุ้นก้อนก่อนจะนำไปประคบผิว) คุณยังสามารถทาว่านหางจระเข้ที่หน้าเพื่อมาสก์ข้ามคืนได้ด้วย ผสมผงฟูกับแป้งข้าวโพดอัตราส่วนเท่าๆ กันในถ้วยเล็กๆ เติมน้ำเย็นจนข้นได้ที่พอจะทาผิวได้ ส่วนผสมหลักทั้งสองนี้อาจลดรอยแดงบริเวณผิวที่ไหม้แดดได้บ้าง ล้างออกและทาซ้ำหากต้องการเพื่อช่วยปลอบประโลมผิว ใบและเปลือกไม้ของต้นวิชฮาเซลสามารถใช้เพื่อการรักษาได้ สารแทนนินที่อยู่ในต้นวิชฮาเซลจะช่วยขจัดแบคทีเรียและรักษาแผล ลองหาซื้อสารสกัดวิชฮาเซลที่มีจำหน่ายตามร้านขายอาหารเพื่อสุขภาพดู ใช้สำลีก้อนชุบแล้วทาผิว คุณสามารถเติมน้ำส้มสายชูใส่ขวดสเปรย์แล้วพ่นลงบนผิวโดยตรงเพื่อช่วยบรรเทาอาการ หรือจะใช้สำลีชุบแล้วเอามาแปะบนผิวก็ได้ น้ำส้มสายชูมีคุณสมบัติช่วยต้านการอักเสบ มันจึงอาจช่วยให้ฟื้นฟูผิวได้เร็วขึ้น ระวังไว้ว่าบางคนอาจจะแพ้น้ำส้มสายชูหมักจากแอปเปิล ถ้าจะให้ดีควรลองใช้สำลีชุบแล้วทาแต่น้อยที่หลังมือก่อนจะทาทั่วตัว วิธีนี้จะช่วยให้คุณได้สังเกตปฏิกิริยาของผิวในส่วนเล็กๆ ก่อนเพื่อให้รู้ว่าใช้ได้หรือไม่ นักธรรมชาติบำบัดหลายคนยืนยันว่ามันฝรั่งสามารถลดการระคายเคืองและอักเสบได้ นำมันฝรั่งมาสองสามลูก ใช้มีดฝานเป็นแผ่นบางๆ แล้วแปะให้ทั่วบริเวณผิวที่ไหม้แดด คลึงมันฝรั่งไปจนกว่าจะอาการดีขึ้น  คุณยังสามารถหั่นหรือขูดมันฝรั่งแล้วนำไปปั่นสักนิด จากนั้นนำมันฝรั่งปั่น (ให้ใช้น้ำมันฝรั่งด้วย) มาทาผิวก็ได้ อย่าลืมล้างมันฝรั่งให้สะอาดก่อนนำมาฝานหรือหั่น วิธีนี้อาจจะไม่ได้ผลแน่ชัด แต่อย่างน้อยความเย็นของโยเกิร์ตก็อาจช่วยปลอบประโลมผิวได้ ใช้โยเกิร์ตรสธรรมชาติที่มีจุลินทรีย์โปรไบโอติก นำสำลีมาชุบแล้วทาบางๆ บริเวณผิวที่ไหม้แดด ปล่อยทิ้งไว้ประมาณ 5 นาที แล้วใช้ผ้าสะอาดชุบน้ำเช็ดออก ชุดผ้าฝ้ายบางเบาที่หลวมๆ ไม่รัดรูปคือตัวเลือกที่ดีที่สุดสำหรับช่วงฟื้นฟูผิว เสื้อผ้าแบบนี้จะช่วยให้ผิวได้หายใจ ไม่ทำให้อึดอัด และลดโอกาสเสี่ยงที่จะเกิดการติดเชื้อ ควรใส่เสื้อผ้าสีเข้มเพราะมันจะทำให้ผิวดูเด่นน้อยลง หลีกเลี่ยงเสื้อผ้าสีขาวและสีสด เพราะมันจะไปตัดกับรอยแดงบนผิวจนทำให้มองเห็นชัดขึ้น ลงไพรเมอร์สีเขียวบริเวณผิวที่ไหม้เพื่อกลบรอยแดง อย่าใช้บลัชเพราะมันจะทำให้ผิวดูยิ่งแดงขึ้น ลงเครื่องสำอางอย่างเบามือ ไม่เช่นนั้นอาจทำให้ระคายเคืองผิวได้ เลือกซื้อครีมกันแดดแบบที่ป้องกันแสงได้ทุกช่วงคลื่น (broad-spectrum หรือ full-spectrum) ซึ่งจะช่วยกันได้ทั้งรังสียูวีเอและรังสียูวีบี เลือกครีมกันแดดที่มีค่าประสิทธิภาพในการปกป้องผิวจากแสงแดด (ค่า SPF) อย่างน้อย 50 ยิ่งมากก็ยิ่งดี ทาครีมลงบนผิวอย่างน้อย 20 นาทีก่อนออกแดด มันจะช่วยให้ครีมกันแดดเริ่มทำงานก่อนที่คุณจะออกไปเจอแดดจริงๆ และช่วยปกป้องผิวจากการไหม้แดด นอกจากจะเลือกครีมกันแดดจากยี่ห้อแล้ว ให้เลือกจากกิจกรรมที่คุณจะไปทำด้วย ถ้าคุณจะต้องลงน้ำก็ควรเลือกครีมกันแดดแบบกันน้ำ ถ้าคุณจะไปเดินเขาเข้าป่าก็อาจจะต้องใช้ครีมกันแดดที่ไล่แมลงได้ คุณควรทาครีมกันแดดซ้ำอย่างน้อยทุกๆ 90 นาที หรือต้องลดเวลาลงอีกถ้าคุณเหงื่อออกเยอะหรือไปเล่นน้ำมา เวลาทาครีมซ้ำ ไม่ต้องรีบ ค่อยๆ ทาให้ทั่วทุกส่วนของร่างกายที่ต้องโดนแดด ในการทาครีมกันแดดแต่ละครั้งให้กะปริมาณเอา ถ้าทาหน้าให้บีบครีมเท่าเหรียญบาท และถ้าทาตัวให้บีบครีมเท่าสองแก้วช็อต การทาครีมกันแดดที่หนังศีรษะนั้นแทบเป็นไปไม่ได้เลย และนั่นยิ่งทำให้ผิวหนังบริเวณนั้นเสี่ยงต่อการไหม้แดด เพื่อป้องกันไม่ให้หนังศีรษะไหม้ ควรใส่หมวกเมื่อต้องออกไปข้างนอกนานๆ มันจะช่วยปกป้องผิวหน้าได้ด้วยเช่นกัน ร่างกายคุณมักจะส่งสัญญาณเวลาที่โดนแดดมากเกินไป หยุดทำกิจกรรมต่างๆ สักพักแล้วประเมินอาการตัวเองดู ตัวคุณร้อนไปไหม รู้สึกอึดอัดไม่สบายตัวหรือเปล่า เจ็บแสบตรงไหนบ้างไหม ถ้าคำตอบข้อใดข้อหนึ่งคือ "ใช่" ควรหลบเข้าที่ร่ม ถ้าคุณออกไปข้างนอกกับคนอื่น คุณสามารถขอให้พวกเขาช่วยดูอาการคุณได้ อย่างไรก็ตาม แสงแดดที่สะท้อนลงผิวอาจทำให้เห็นเป็นรอยแดงได้ เพื่อนคุณจึงอาจจะดูยากหน่อยถ้าคุณหันเข้าหาแสง คุณอาจต้องใช้เวลามากสุดถึงหกเดือนกว่าที่ผิวจะฟื้นตัวเต็มที่หลังจากไหม้แดด ถ้าผิวไหม้อีกระหว่างช่วงรักษาตัวนี้ กระบวนการฟื้นตัวอาจหยุดนิ่งไปเลยก็ได้ เมื่ออยู่ในช่วงฟื้นฟูผิวจึงควรระวังตัวให้ดีและจำกัดเวลาการออกแดด
กินยาแก้ปวด. ใช้ผ้าชุบน้ำเย็นโปะผิว. แช่น้ำเย็น. ปลอบประโลมผิวด้วยแตงกวา. ดื่มชา. อย่าใช้น้ำแข็งประคบผิว. อย่าไปจับผิวบริเวณที่ไหม้. ปรึกษาแพทย์. ดื่มน้ำเยอะๆ. ทาว่านหางจระเข้. ทำครีมจากผงฟู. ใช้ต้นวิชฮาเซล (witch hazel). ใช้น้ำส้มสายชูหมักจากแอปเปิล (apple cider vinegar) ทาผิว. ใช้มันฝรั่งฝานแปะผิว. ทาโยเกิร์ตที่มีจุลินทรีย์มีชีวิต. ใส่เสื้อผ้าหลวมๆ และสีเข้ม. ใช้เครื่องสำอางปกปิดรอยแดง. ทาครีมกันแดดก่อนออกไปข้างนอก. ทาครีมกันแดดซ้ำเป็นประจำ. ใส่หมวก. สังเกตอาการของร่างกาย. ให้เพื่อนช่วยดูว่าคุณเป็นอย่างไร. ระวังให้มากระหว่างช่วงที่ผิวฟื้นตัว.
https://www.wikihow.com/Reduce-the-Redness-of-Sunburn https://www.wikihow.com/Reduce-the-Redness-of-Sunburn https://www.wikihow.com/Reduce-the-Redness-of-Sunburn
Lessening Your Pain and Discomfort Healing and Concealing Sunburns Preventing a Sunburn